**Najčastejšie kladené otázky (FAQ) k na predkladanie ŽoNFP na zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému, kód výzvy: IROP-PO1-SC11-2021-76**

**Otázka č. 1:** Sú mestá a obce oprávnení žiadatelia podať žiadosť o NFP v rámci tejto výzvy?

Mesto, ako subjekt verejnej správy spadá do kategórie žiadateľov: organizácia zriadená vyšším územným celkom za účelom výstavby, správy a údržby ciest?

**Odpoveď: Mestá a obce nie sú oprávnenými žiadateľmi** v rámci výzvy (výnimku predstavuje mesto Košice ako vlastník ciest II. a III. triedy). Organizácie zriadené vyššími územnými celkami za účelom výstavby, správy a údržby ciest sú v kontexte výzvy príslušné regionálne správy ciest.

**Otázka č. 2:** Chceli by sme sa informovať, či je v rámci majetkového vysporiadania možné uzavrieť zmluvu o budúcom vecnom bremene? Takúto alternatívu sme v príručke pre žiadateľa nenašli. Bolo by možné takúto alternatívu akceptovať? V príručke je uvedené, že na preukázanie majetkovoprávnych vzťahov k nehnuteľnostiam môže žiadateľ využiť aj iné alternatívy neuvedené v príručke pri dodržaní právneho poriadku SR. RO/SO je oprávnený rozhodnúť o akceptovaní/neakceptovaní predložených dokladov.

Taktiež sa chceme informovať, či v prípade rekonštrukcie ciest a mostov je postačujúca udržateľnosť projektu 5 rokov alebo vyplýva z nejakého metodického usmernenia dlhšia udržateľnosť pri niektorých infraštruktúrnych projektoch?

**Odpoveď:** V predmetnej odpovedi je uvedené:

*„V zmysle podmienky č. 24 má mať žiadateľ vysporiadané majetkovo-právne vzťahy a povolenia na realizáciu aktivít projektu nasledovne:*

*Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu, musia byť vo výlučnom vlastníctve žiadateľa, alebo žiadateľ musí mať k predmetným nehnuteľnostiam a hnuteľným veciam iné právo (napr. dlhodobý prenájom), na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto podmienku poskytnutia príspevku musí žiadateľ spĺňať počas realizácie projektu a zároveň počas obdobia udržateľnosti projektu, t. j. minimálne 5 rokov po ukončení realizácie projektu.*

*Na nehnuteľnom majetku/hnuteľnom majetku, ktorý má byť zhodnotený z prostriedkov NFP alebo jeho časti, alebo na nehnuteľnom majetku/hnuteľnom majetku, ktorý má byť z prostriedkov NFP alebo jeho časti nadobudnutý (kúpna zmluva, zmluva o budúcej kúpnej zmluve a pod.) nesmie viaznuť záložné právo v čase pred podaním ŽoNFP až do uzavretia zmluvy o NFP.*

*V zmysle Ppž preukazuje žiadateľ splnenie predmetnej podmienky niektorou z tam explicitne uvedených alternatív. Z nižšie uvedeného vyplýva, že žiadateľ nemá možnosť preukázať splnenie predmetnej podmienky žiadnou z uvedených alternatív, avšak do úvahy prichádza možnosť žiadateľa využiť aj iné alternatívy neuvedené v predmetnej časti príručky pri dodržaní právneho poriadku SR. RO/SO je oprávnený rozhodnúť o akceptovaní/neakceptovaní predložených dokladov.*

Vtejto veci dávame do pozornosti aj v minulosti už využívaný inštitút uzavretia zmluvy o budúcej zmluve o zriadení vecného bremena.“

V tejto súvislosti je teda podľa nášho názoru možné akceptovať v minulosti už využívaný inštitút uzavretia zmluvy o budúcej zmluve o zriadení vecného bremena, za predpokladu splnenia podmienky 24 výzvy.